 Xildhibaan Mataan Hoorri oo shaqsiyadda Madaxweyne Biixi wax ka yaqaana, isla-markaana ka mid ahaa siyaasiyiintii ururkii SNM ee ay soo wada-galeen dagaalkii ay kaga soo hor jeedeen nidaamkii taliskii Siyaad Barre ayaa waxa uu sheegay inay u muuqato in Madaxweynuhu waayeelay oo nabadda ku faro adaygayo, waxaanu yidhi Carqalado way jiraan oo dawladdii Soomaaliya ee aynu 30 sannadood ka hor ka adkaanay ayaa la leeyahay dhul aynu leenahay ayey qabsatay, waana arrin la yaab leh oo wax laga naxo ah oo waxaan loo qaadan karin ah, haddana iyaguna way og yihiin in aynaan ahayn dad wax laga haysan karo, inana waynu ognahay in aanay ahayn dad wax innaga haysan kara laakiin, waa iska imtixaan uun waa se arrin dadka naxdin ku ah,Sidaas ayuu yidhi Xildhibaan Mataan Hoorri oo ka hadlayey socdaal uu Madaxweynaha Puntland ku yimid degmada Badhan ee Gobolka Sanaag toddobaadkii hore. 